Rica: (intra, se opreste pe prag, vede pe Veta în spate, rasufla din adânc, pune mâna la inima si înainteaza în vârful degetelor pâna la spatele scaunului ei; cade în genunchi si începe cu putere) Angel radios! Veta: (da un tipat, se scoala si fuge în partea ceailalta a scenii facându-si cruce si scuipându-si în sân) A! Rica: (întorcându-se în genunchi spre partea unde a fugit ea) Angel radios! Precum am avut onoarea a va comunica în precedenta mea epistola, de când te-am vazut întâiasi data pentru prima oara mi-am pierdut uzul ratiunii; da! Sunt nebun Veta: Nebun! (strigând ) Sariti, Chiriac! Spiridoane! Rica: Nu striga, madam, (se târaste un pas în genunchi) fii mizericordioasa! Sunt nebun de amor; da, fruntea mea îmi arde, tâmplele-mi se bat, sufer peste poate, parca sunt turbat Veta: Turbat? Domnule, spune-mi degrab', c-aminteri, strig: cine esti, ce poftesti, ce cauti pe vremea asta în casele oamenilor? Rica: (se ridica si se apropie de dânsa taindu-i drumul) Cine sunt? Ma întrebi cine sunt? Sunt un june tânar si neferic, care sufere peste poate si iubeste la nemurire Veta: Ei! S-apoi? Ce-mi pasa mie! (dupa o mica reflectie ) Vai de mine! Asta e vun pungas: a aflat ca nu-i dumnealui acasa si umbla sa ne pungaseasca (tare strigând ) Chiriac! Spiridoane! Sariti! Hotii! Rica: (cu mâinile rugatoare) Nu striga! Nu striga! Fii mizericordioasa; aibi pietate! M-ai întrebat sa-ti spui cine sunt, ti-am spus Ma întrebi sa-ti spui ce caut Ingrato! Nu mi-ai scris chiar tu însuti în original? Veta: Eu? Rica: Da! (se ridica ) Nu mi-ai scris sa intru fara grija dupa zece ceasuri la numarul 9, strada Catilina, când oi vedea la fereastr ca se micsoreaza lampa? Iata-ma M-am transportat la localitate pentru ca sa-ti repet ca te iubesc precum iubeste sclavul lumina si orbul libertatea Veta: Adevarat, domnule, parol ca esti nebun Visezi; ti-am scris eu dumitale vreo scrisoare? Auzi obraznicie! Stii dumneata cu cine vorbesti? Rica: Cum sa nu stiu? În van te aperi Si tu ma iubesti pe mine, nu mai umbla cu mofturi Te-am vazut d-atunci seara de la "Iunion" Veta: De la "Iunion"? (cauta cu gândul ) Rica: Da; chiar de atunci seara, când privirile noastre s-au întâlnit, am citit în ochii tai cei sublimi ca si tu corespunzi la amoarea mea M-am luat dupa tine chiar în seara aceea pâna la Stabiliment Simtisem ca mitocanul de cumnatu-tau ma mirosise, stia ca ma tiu dupa voi; si, abandonându-ma curajul de a mai intra într-o strada fara lampe gazoase, m-am întors îndarat, pentru ca-mi era frica sa nu pat vun conflict cu mitocanul Alaltaieri seara, amoarea mi-a inspirat curaj; m-am tinut dupa voi pâna în aceasta suburbie, în coltul stradei; dar când sa-ti vaz justaminte adresa, mi-a taiat drumul niste câini Când am aflat ca sezi pe aci, te-am curtat la nemurire si m-am informat prin baiatul de la cherestegeria lui cumnatu-tau cum stai cu familia ta Am aflat ca acum esti libera, ti-am scris prima mea epistola într-un moment de inspiratiune, ai primit-o, mi-ai raspuns sa viu, si am venit pentru ca sa-ti repet ca: (cade iar în genunchi) nu, orice s-ar zice si orice s-ar face, eu voi sustinea, sus si tare, ca tu esti aurora, care deschide bolta înstelata într-o adoratie poetica, plina de (urmeaza declaratia foarte iute pâna ce-l întrerupe Veta ) Veta: (a ascultat cu mult interes toata tirada lui Rica si-l întrerupe izbucnind de râs) Ha! Ha! Ha! Acu înteleg eu tot! Ha! Ha! Ha! Rica: Râzi, râzi, ingrato, de amoarea mea? Veta: Da' cum, Doamne iarta-ma! Sa nu râz? Vezi bine ca râz Apoi stii dumneata cu cine vorbesti? Ma cunosti? Stii bine cine sunt? Rica: Cum sa nu stiu! Tu esti angelul visurilor mele, tu esti steaua, pot pentru ca sa zic chiar luceafarul, care straluceste sublim în noaptea tenebroasa a existentii mele, tu esti Veta: (care trece la lampa, i mareste focul si se pune cu chipul în bataia luminii) Zau? Ia uite-te bine! (râde ) Rica: (foarte încurcat, se scoala de jos si se da înapoi împiedicându-se) Madam! Sa am pardon! Scuzati! Cocoana! Considerând ca adica, vreau sa zic, respectul pardon sub pretext ca si pe motivul scuzati pardon Veta: (râzând) Bine, pardonul ca pardonul, dar te rog, daca tii la pielea dumitale, sa te duci mai degraba, sa iesi curând din casa asta, ca, Doamne fereste! De te-o calca aici barbatu-meu (accentuând) mitocanul De! Rica: Scuzati pardon Veta: Apoi zau nu stiu ce s-o mai alege de dumneata Barbatu-meu sufere grozav de gelozie si e în stare a fi capabil sa te omoare Rica: (speriat) Sa ma omoare! Veta: Deja alaltaieri seara ai avut noroc de ti-a taiat drumul câinii si nu te-a lasat sa intri în ulita noastra Aminteri, dumnealui s-a suit repede sus, a desteptat pe Chiriac Rica: Chiriac! Veta: Da, tejghetarul nostru, si au iesit amândoi, unul pe maidan si altul pe la poarta ca sa te prinza în ulita Înca Chiriac luase si levorverul; dar pâna sa iasa ei, dumneata fugisesi Rica: (îngrijat) Levorverul! Madam, va rog binevoiti a-mi da drumul d-aici de urgenta Veta: Ei! Stii ca-mi place! Ce! Te tiu eu? Du-te, usa-i deschisa; du-te repede, si baga de seama la poarta sa nu dai piept în piept cu dumnealui, ca de-acum încolo trebuie sa se întoarca acasa Apuca pe maidan si iesi devale spre Antim Baga de seama sa nu te întâlnesti cu barbatu-meu, ca te cunoaste, si cum te-o vedea, zau! Te umfla Rica: Ma umfla! (vrea sa plece, apoi sta si se întoarce ) Cocoana, esti o dama venerabila; profit de ocaziune, spre a va ruga (cu multa volubilitate) sa primiti asigurarea înaltei stime si profundului respect, cu care am onoare a fi al domniei-voastre prea supus si prea plecat, Rica Venturiano, arhivar la judecatoria de pace circumscriptia de galben, poet liric, colaboratore la ziarul "Vocea Patriotului National", publicit si studinte în drept Veta: În drept, în strâmb, ce-mi pasa mie! Du-te odata, ori ti s-a facut pesemne de vun conflict Rica: Nu, madam, nu; eu sunt june cu educatie, nu voi sa pat nici un conflict! Veta: Apoi, atunci du-te! Ce mai stai? Rica: Ma duc; scuzati, pardon, bonsoar! 